 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestnej rady dňa: 30.11.2020

Miestneho zastupiteľstva dňa : 08.12.2020

**Návrh Všeobecne záväzného nariadenia č. ..72020**

**Mestskej časti Bratislava - Podunajské Biskupice zo dňa 08.12.2020**

**o miestnom poplatku za rozvoj mestskej časti Bratislava - Podunajské Biskupice**

**Predkladá:**

Mgr. Zoltán Pék

starosta **Materiál obsahuje:**

- návrh uznesenia

- dôvodová správa

- návrh nového VZN

**Zodpovedná:**

Ing. Mariana Páleníková

prednostka

**Spracovala:**

Mgr. Zuzana Švarc Harisová

referent EOaSM

**Vyjadrenie miestnej rady dňa 30.11.2020**

**UZNESENIE č. 78/2020/MR**

Miestna rada odporúča miestnemu zastupiteľstvu schváliť predložený návrh uznesenia.

**Vyjadrenie komisií**

**Komisia finančná, podnikateľských činností a obchodu :**

Komisia finančná, podnikateľských činností a obchodu navrhuje upraviť splátkový kalendár  v štyroch splátkach max. do 12 mesiacov a odporúča prerokovať materiál na Miestnej rade a Miestnom zastupiteľstve mestskej časti Podunajské Biskupice.

**Komisia sociálnych vecí a zdravotníctva :**

**Uznesenie č. 31/2020**

Komisia sociálnych vecí a zdravotníctva MsZ Bratislava-Podunajské Biskupice

**berie na vedomie**

návrhy VZN o poplatku za rozvoj, o zrušení CIIC a o výške finančných prostriedkov na mzdy a prevádzku MŠ a škôl v zriaďovateľskej pôsobnosti m.č. Podunajské Biskupice na rok 2021.

**Komisia školstva, kultúry, mládeže a športu :**

Členovia komisie školstva a kultúry odporúčajú navrhovaný materiál Návrh Všeobecne záväzného nariadenia č. .../2020 Mestskej časti Bratislava Podunajské Biskupice zo dňa 08.12.2020 o miestnom poplatku za rozvoj mestskej časti Bratislava – Podunajské Biskupice predložiť a prerokovať na MiZ.

**Komisia územného plánu, výstavby, životného prostredia, odpadov a cestného hospodárstva**

Členovia komisie odporúčajú materiál predložiť na rokovanie MiR a MiZ bez pripomienok.

**Návrh uznesenia**

**Uznesenie č. :**

Miestne zastupiteľstvo Mestskej časti Bratislava - Podunajské Biskupice po prerokovaní:

**A/ schvaľuje:**

Všeobecne záväzné nariadenie č /2020 Mestskej časti Bratislava – Podunajské Biskupice zo dňa 08.12.2020 o miestnom poplatku za rozvoj na území mestskej časti Bratislava - Podunajské Biskupice s účinnosťou od 01.01.2021.

**Všeobecne záväzné nariadenie Mestskej časti Bratislava - Podunajské Biskupice**

**č /2020 o miestnom poplatku za rozvoj na území Mestskej časti Bratislava -**

**Podunajské Biskupice**

Miestne zastupiteľstvo Mestskej časti Bratislava - Podunajské Biskupice podľa § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, §2, §7a§12 zákona č. 447/2015 Z.z. o miestnom poplatku za rozvoj a o zmene a doplnení niektorých zákonov v znení neskorších predpisov, čl. 18 ods. 4 písm. a) a čl. 57 ods. 1 písm. b) Štatútu hlavného mesta Slovenskej republiky Bratislava v znení dodatkov, sa uznieslo na tomto všeobecnom záväznom nariadení:

**§1**

**Základné ustanovenia**

Toto všeobecne záväzné nariadenie (ďalej len „nariadenie“) ustanovuje miestny poplatok za rozvoj1 (ďalej len „poplatok za rozvoj“) na území Mestskej časti Bratislava – Podunajské Biskupice (ďalej len „mestská časť“) a výšku sadzieb poplatku za rozvoj2 na území mestskej časti.

**§2**

**Sadzby poplatku za rozvoj**

Sadzby poplatku za rozvoj sú za každý, aj začatý m2 podlahovej plochy nadzemnej

časti stavby na celom území mestskej časti podľa účelu stavby:

a) stavby na bývanie3 35,00 eur,

b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu 35,00 eur,

c) priemyselné stavby a stavby využívané na skladovanie vrátane stavieb na vlastnú administratívu 35,00 eur,

d) stavby na ostatné podnikanie a na zárobkovú činnosť, stavby využívané na skladovanie a administratívu s ostatným podnikaním a so zárobkovou činnosťou 35,00 eur.

e) ostatné stavby 35,00 eur.

1 § 2 zákona č. 447/2015 Z.z. o miestnom poplatku za rozvoj a o zmene a doplnení niektorých

zákonov v znení zákona č. 375/2016 Z.z.

2 § 7 zákona č. 447/2015 Z.z. v znení zákona č. 375/2016 Z.z.

3 § 43b ods. 1 písm. a) a b) zákona č. 50/1976 Zb. o územnom plánovaní a stavebnom poriadku

(stavebný zákon) v znení zákona č. 237/2000 Z.z.

**§3**

**Vyrubenie a platenie poplatku za rozvoj**

Vyrubený poplatok za rozvoj je splatný do 15 dní odo dňa nadobudnutia právoplatnosti rozhodnutia.

Mestská časť môže určiť na základe žiadosti poplatníka platenie poplatku za rozvoj v splátkach. Poplatník môže obec požiadať o platenie poplatku za rozvoj v splátkach najneskôr do dňa nadobudnutia právoplatnosti rozhodnutia, ktorým bol poplatok za rozvoj vyrubený. Splátky sú splatné v lehotách určené mestskou časťou v rozhodnutí, ktorým sa o platení v splátkach rozhoduje, a to maximálne v štyroch splátkach v priebehu jedného roka. Proti tomuto rozhodnutiu sa nemožno odvolať.

**§4**

**Použitie výnosu poplatku za rozvoj**

Mestská časť zverejní v záverečnom účte mestskej časti informácie o výške výnosu z poplatku za rozvoj a jeho použití v členení použitia výnosov podľa realizovaných projektov.

**§5**

**Zrušovacie ustanovenie**

Týmto všeobecne záväzným nariadením sa ruší Všeobecne záväzné nariadenie Mestskej časti Bratislava - Podunajské Biskupice č. 4/2019 o miestnom poplatku za rozvoj na území Mestskej časti Bratislava - Podunajské Biskupice.

**§6**

**Účinnosť**

Toto všeobecne záväzné nariadenie nadobúda účinnosť 01.01.2021.

**Mgr. Zoltán Pék**

starosta mestskej časti